Jab main chhota tha mere dad ne mujhe khirki se baahir dhakka diya...
Maafi maangi thi.
Aap bas beemaar hain aur yeh maanna nahin chaahtay.
Tumhein dhakka nahin diya gaya tha.
Tum ne chhalaang maari thi.
Ab tak Mr Robot par
Humein woh rasaayi mil gayi jo paisay bhaijne keliye chaahiye hoti hai
bank ki taraf se.
Hum unhein loot saktay hain.
Main Elliot ko apna qaidi nahin banana chaahta.
Main usay apna partner banana chaahta hoon.
Mujhe usay torrna hoga, waapis jorrne keliye.
Mujhe ab tum dikh rahi ho.
Iss tarah aap aik banday par qaabu paatay ho.
Main Elliot ko torrunga aur tum mera aluminum bat hogi.
Mr Robot.
Iss tarah tum usko torrogay.
Elliot, mujhe aghwa kiya gaya tha.
Woh tumhaare baaray mein sab kuch jaanna chaahta tha.
Kainaat ke kuch baray hee iraaday hain humaare liye, dost.
Mujhe maaf karna. Main dari hui hoon.
Hey! Hey! Hey!
Mr Robot
Act One
Iss lamhay ka main kab se intezaar kar raha hoon.
Maaf karna, bas...
Umeed nahin thi ke aise hoga.
Main bohot jazbaati hoon.
Main ne khud se kaha tha ke main jazbaati nahin honga.
Kaha bhi tha ke main koi deewanon wali harkat nahin karunga,
lekin maaf karna, yaar.
Main bas tumhaari itni izzat karta hoon, ke main bas...
Yo, woh kaunsa lafz hai jo woh ajeeb se Hasids istemaal kartay hain...
aisi cheezon keliye?
"Verklempt"?
Yehi, verklempt.
Tum...
Khair...
Tum mere liye aik hero ki tarah ho.
Aik hero jis ke saath main ne ghalat kiya, jhoot nahin kahunga.
Lekin meri kahani woh aik bara ehem lamha tha.
Aur mujhe lagta hai ke woh tumhari kahani mein
bhi aik ehem lamha tha.
Javi, humare mehmaan ki aur ache se khidmat karo.
Hum doosre maalay par hain, aik teen maalay ki building mein,
tou musallah dopes aur aik paagal charsi...
jisay lagta hai woh Deepak Chopra hai.
Baahir nikalne ka sirf aik hee raasta hai, saamne wala darwaaza,
lekin mujhe tou yaad hai aik peechhe ka darwaaza bhi tha.
Main abhi nikalne ka nahin soch raha.
Humein sirf baahir nikalne ka hee sochna chaahiye abhi.
Tab tak nahin jab tak Krista nahin mil jaati.
Bachay, kya ab main tumhein yaad dilaaun iss Dominican Psycho ke baaray mein?
Krista sirf chaara thi. Ab woh shayad mar chuki hogi.
Khair, humein pata lagaana hoga.
Mujhe bas iss se woh karwaate rehna hoga jo yeh karne ka shauqeen hai: Baatein.
Yeh humein woh batayega jo hum chaahtay hain...
Yo!
Tum kuch kahogay?
Thori dair hogayi hai.
Tum kaise ho?
Sach kahun tou main thora uljha hua hoon.
Tum mujhe dou maheenay pehle dhoondte hue aaye thay.
Tum ne aaj ka intezaar kyun kiya apni chaal chalne keliye?
Khair, agar tum waaqayi jaanna chaahtay ho tou mujhe tayyari karni thi.
Stage sajana tha humaari mulaaqaat keliye.
Yeh bakwaas tou Frost-Nixon se bhi bari hai, pata hai?
Tayyar hona tha.
Kis keliye?
Tumhaare liye, dost.
Tum aik qaabil dushman ho.
Tum koi fuzool kuttay nahin ho jisko main thikaanay laga sakun.
Tumhein pehle khaanay par le jaana hoga.
Tou yeh woh hai, khaana?
Yaar, dost, yeh mahaawratan kehne ki koshish kar raha hai.
Yo, V, mujhe laga tum ne kaha tha ke yeh bacha aqalmand hai yaar.
Khuda ki qasam agar tum chup nahin hue...
Kyun na hum bakwaas band karein aur tum mujhe batao ke main yahan kyun hoon?
Badqismti se, humaare...
raastay juda honay ke baad...
...mujhe waapis ghar lautna para, DR.
Bachpan se wahan waapis nahin gaya tha...
Jab log mujhe kuch samajhtay nahin thay.
Uss se mujhe asal mein aik khwaab yaad aaya jo mere hua karta tha...
ke main aik din uss island ka maalik hoonga,
ke woh zameen jis par sab chaltay thay,
sotay thay, woh mera hoga.
Araam se baitho, lagta hai yeh thori lambi honay wali hai.
Lekin...
woh tha main...
waapis DR mein...
...unn hee kutton ke saath jin ko mujhe par yaqeen nahin tha.
Jin hone kaha tha ke main kuch nahin kar sakunga.
Lekin iss dafa, woh ghalat thay.
Mere paas auzaar thay ab.
Mere paas woh nazariya tha jo pehle nahin tha.
Tou main ne mehnat karni shuru ki.
Main ne dukaan lagaayi...
...chhotay motay konay, yahan wahan.
Pehle, khud.
Phir kuch larkay mutaasir hue aur mere saath shaamil hogaye.
Kuch block battles, lekin aisa kuch nahin tha jo hum sambhaal na sakein.
Balkay woh tou pehle se bohot zyada asaan tha.
Aur aik virus ki tarah hum barhtay chale gaye.
43 dinon mein, main ne saari gangs ko maat dedi.
Tab se, siyaasatdaanon tak pohonchna asaan tha,
khaas taur se jab Five/Nine unhon ne kiya ho.
Aik baar woh sikka gira
hum ne tamaam favelas par qaabu paa liya, dono Dominican aur Haiti mein.
Main sab kuch aur sab ko chala raha tha.
Saddar se lekar campesino tak.
Aur 87 din tak,
mera apna aik island tha.
Phir...
88th din par...
main tang aagaya.
Mujhe jo chaahiye tha mere paas tha lekin mujhe andar se khaali pan mehsoos hota tha.
Aik din, yeh Javi aik boorha sa shaman le kar aaya...
jo kehta hai woh mere madad kar sakta hai.
Tou main ne kaha, "Theek hai usay andar aanay dou."
Uss ne mujhe bithaaya,
aik powder se cocktail banayi, ghulaabi powder.
Laal khoon doodh mein mila hua.
Uss ne meri aankhon mein dekha aur kaha,
"Tum sogaye ho."
"Waqt aagaya hai ke tum uth jaao."
Phir woh cup mere honton ke paas laaya.
Jaanna chaahtay ho main ne kya kiya, Elliot?
Main ne woh cheez pee li.
Aur phir...
Mujhe tumhein sach batana hoga, yaar.
Main ne potty kardi.
Phir main ne ulti kardi.
Aagay peechhe,
aagay, peechhe, potty, ulti,
jab tak tamaam bakwaas mere andar se nikal nahin gayi.
Phir woh shaman mera munh apne haath mein pakarta hai aur kehta hai,
"Waqt aagaya hai ghar jaane ka."
Mujhe nahin pata tha ke kya sochun.
Main ne uss se kaha,
main ghar par tha.
Aur phir mujhe ehsaas hua,
ke main itna khaalipan kyun mehsoos kar raha tha.
Ghar woh nahin jahan se aapka taaluq tha.
Woh hai...
jahan aapko hona chaahiye.
Main Dominican paida hua tha...
lekin yahan...
New York.
Yeh mera ghar hai.
Yahan main kaamyaab hua tha.
Aur main para hua tha,
kutton ki tarah rou raha tha,
shaman se keh raha tha ke main kabhi waapis nahin jaa sakta.
Main wahan nakaam hua. Woh raasta mere liye band tha.
Shaman ne apna sar hilaaya.
Mujh se kaha ke mujhe woh raasta kholna hoga...
ke mujhe muzaakraat karne hongay...
uss aadmi se jis ne yeh band kiya tha.
Kyunke usko
mera partner banna tha.
Aur sirf tab hee main ghar jaa sakunga.
Isliye hum abhi yahan baithay hain...
...Elliot.
Isliye main waapis aaya.
Main ne ghalat island par qabza kiya.
Main New York par qabza karunga...
...aur tum mere saath hogay jab main karunga.
Tou tumhara kya khayaal hai?
Krista kahan hai?
Tum mere saath kisi bhi cheez mein partner banna chaahtay ho
tou sab se pehle, mujhe jaanna hai ke Krista kahan hai.
Tum bhool gaye hum yeh khail pehle bhi khel chukay hain?
Isliye main poochh raha hoon.
Laanat.
Ab sochta hoon tou yeh tou Isaac ki chhuri thi.
Tumhein woh yaad haina?
Mera bhai.
Shayad iss hee se uss ne tumhari larki Shayla ka bhi qatal kiya hoga.
Yahan koi bhi woh sab waapis nahin dekhna chaahta.
Acha, tum Krista ko nahin maarogay.
Woh aik waahid cheez hai mere oopar tumhaare paas.
Yaqeen nahi aata ke itni aqal aanay ke baad bhi
tum waapis aakar utni hee bewaqoofi karogay
jitni aakhri baar ki thi.
Bewaqoofi?
Aakhri baar hum ne yeh kiya tha,
mujhe jo chaahiye tha woh mila tha na?
Tumhein main nahin mila tha.
Woh kahan hai?
Woh theek hai dost.
Mujhe dikhaao.
Bechaara Elliot.
Hamesha larki ki fikar kar raha hota hai.
Kya tumhein bas yehi chaahiye?
Bas mulaaqaat?
Theek hai.
Lekin phir uske baad...
...mujhe bhi apna aik khaas taaruf chaahiye hoga.
Act Two
Elliot.
-Tum theek ho? -Nahin, nahin, nahin, nahin.
Koi baat cheet nahin hogi.
Main ne bas yeh kaha tha ke tum usay dekh sakogay.
Tumhein usay jaane dena hoga.
Tum abhi se doosri cheez maang rahe ho aur pehli cheez ka maan bhi na rakha.
Main ne kaha mera taaruf karwaao.
Kaisa taaruf?
Mr Robot.
Mujhe nahin pata tum kya bol rahe ho.
Nah, chalo yaar.
Chalo iss bakwaas ko chorein.
Mere paas tumhari therapist hai yahan, yaad hai?
Mujhe tumhare baaray mein sab pata hai.
Tou mujhe batao, hum usay baahir kaise nikaalein?
Yeh voodoo bakwaas kaise kaam karti hai?
Kya hum "Mr Robot" teen baar kehtay hain ayenay mein?
Koi chiraag ragarrna hota hai?
Aankhein ghumaani hoti hain, Bob Marley chalana hota hai, mombati jalani hoti hai?
Tumhein uss se kya chaahiye?
Mujhe bas uss se baat karni hai.
Kyun na tum isay jaane dou phir hum baat kartay hain?
Yaad hai main ne kya kaha tha, agar isay kuch hua...
Isay haath mat lagaao!
Fikar mat karo, main haath nahin laga raha.
Main bas uski tapish dekh raha hoon.
Lekin Javi jo hai, uska abhi aik larki se taaluq khatam hua hai.
Usay koi chaahiye.
Woh Miss Krista ko poora din dekh raha tha tarsi hui aankhon se.
Usay kabhi tou khaana hoga.
Tum usay tou dosh nahin de saktay na?
Hum sab ko hee khaana hota hai, Elliot.
Tum baat karna chaahtay ho?
Chalo karein.
Mujhe kaise pata ke yeh tum ho? Main ne koi dhuwan nahin dekha.
Chalo aik baat saaf karlein, kuttay.
Main koi dhuwaan nahin.
Party mein khushaamdeed, Mr Robot.
Main yahan party karne keliye nahin aaya.
Tumhein baat karni hai tou jaldi karo.
-Tumhein kya chaahiye? -Yo.
Mujhe koi faraq nahin parta ke tum kaun ho.
Tumhein thora araam se hona hoga, dost.
Main tum se baat nahin kar raha.
Ab woh himmat kahan hai, kutti?
Yaheen hai.
Chalo dostana rakhtay hain.
Yo, V, main koshish nahin kar raha...
Peanuts, yaar, main ne kaha bandooq neeche karo.
Aur yeh Mr Robot kaisa naam hai?
Koi Nickelodeon ki bakwaas yaar.
Tum yahan kaisa operation chala rahe ho?
Itni hansi kyun aarahi hai?
Kuch nahin yaar.
Bas bohot ajeeb si baat hai.
Aisa lag raha hai main aik doosre banday se baat kar raha hoon.
Kyunke tum kar rahe ho.
Tou mera waqt mat zaaya karo aur baat karo.
Mujhe laga hum baat hee kar raha thay.
Main yahan kya kar raha hoon?
Mujhe nahin pata.
Yeh acha sawaal hai.
Tum...
yahan...
kyun...
ho?
Jab tumhare jaise kuttay aatay hain...
tou main khayal rakhta hoon ke uske saath bhi koi hai.
Oh, tou phir tum kya hue, uski taaqat?
Uski hifaazat?
Kuch aisa hee.
Tumhare khayaal se yeh kaisa jaa raha hai?
Lekin uss se koi faraq nahin parta.
Main yahan tumhari kaarkardigi ka andaaza lagaanay keliye nahin hoon.
Main ne nahin poocha tum kya kartay ho.
Main ne tum se poochha ke tum yahan kyun ho.
Tum ne shuru kaisa kiya?
Usay meri zaroorat thi.
Kyun?
Agar tum yahan uski hifaazat karne keliye ho tou
iska matlab hai usay bohot buri chot lagi hai.
Main bas jaanna chaahta hoon ke usay kis cheez ne itna dara diya
ke usay tumhari zaroorat par gayi usay bachaanay keliye.
Yeh bohot pyaara hai lekin...
mujhe tum se sach kehna hoga.
Tum yeh karne keliye kaafi bewaqoof ho.
Aur tumhein kya lagta hai ke main kya kar raha hoon yahan?
Mere dimaagh se khailne ki koshish kar rahe ho.
Oh, main pehle hee andar ghus chuka hoon.
Tumhein khud par itna yaqeen hai.
-Haan. -Aisa kyun hai?
Kyunke aik tareeqa hai Elliot kay paagalpan mein,
aur mere khayal se tum jaantay ho woh kya hai.
Tum jaanna chaahtay ho woh kya hai?
Main tumhein batata hoon woh kya hai.
Woh taiz hai. Woh ghussay mein hai.
Unn dou cheezon ko aik saath milaao tou aap uss cheez se duur rehte hain.
Haan, blah, blah, blah. Yeh tumhari reerh ki haddi hai "Fox & Friends."
Kyun na tum mujhe asal surkhiyaan dou?
Tum ne uski file parhi.
Dou aur dou jama karo.
Uska baap mar gaya jab woh 8 saal ka tha.
Uski maa ne usay apni zaati ashtray ki tarah istemaal kiya.
Usay koi chaahiye tha iss duniya se ulajhne mein uski madad karne keliye.
Voilà, main aagaya.
Koi shak nahin, bohot bari baatein hain lekin yeh kaam ka nahin hai.
Mujhe tafseel se batao.
Kyun na hum paagalon wali baatien band karein aur kaam ki baat karein?
Tum ne kaha ke tumhein iss island par qaabu paana hai aur tumhein meri madad chaahiye
Tou...
yehn job interview mere credentials ke baaray mein nahin hai.
Yeh tumhaare ke baaray mein hai.
Aur jaisa ke main ne kaha, tumhare operation ke saath,
mujhe nahin pata ke tum aik White Castle chala saktay ho ke nahin,
New York tou duur ki baat hai.
Tum chaahtay ho ke main tumhaare liye kaam karun.
Saaf zaahir hai ke tum zabardasti nahin karna chaahtay...
jiska matlab hai tumhein mujhe manaana shuru karna hoga.
Tumhein manaana?
Chalo kam aqli ki baatein nahin kartay.
Agar iss ne tumhein mere baaray mein bataaya hai
tou mujhe sochna hoga ke iss ne tumhein Five/Nine ke baaray mein bhi bataaya hoga.
Tou tum jaantay ho ke main ne kya kya kiya hai.
Cheezein jo main karne mein kaamyaab hua hoon.
Main koi aisa nahi hoon jisay aap bandooq ki nok par chala sako.
Main khud bandooq hoon.
Tou haan...
tumhein mujhe manaana hoga.
Kyunke abhi...
...agar yeh tumhara master nazariya hai...
tou khud par aik ehsaan karo...
Apne uss shaman ke paas waapis jaao aur thori aur potty karlo,
kyunke tumhaare andar abhi bhi kaafi bhari hui hai.
Main iss sheher ke har konay par qabza karna chaahta hoon.
Main chaahta hoon sab mere product ko jaanein.
Aur mera matlab hai sab, a sirf drug dealers.
Tamaam kaarobaar, storefront,
iss sheher ka har billboard, har tunnel mein har train,
har suar.
Sarkon par raat mein chalti fahasha se lekar
Upper East Side mein din mein chalti fahaashaa tal.
Lockup mein mujrimon se lekar high-rises mein qaid aadiyon tak.
Main paanch boroughs ko aik Dominican blunt banana chaahta hoon,
charas piyon paise gintay hue...
aur ash giraaon unn Warbuckses ke safaid, ganjay saron par.
Yeh hai mera master nazariya, aur yeh...
...Mr Robot...
main chaahta hoon.
Main iss island par qabza karna chaahta hoon.
Tou dekhte hain ke main yeh samjha hoon ke nahin.
Tum real estate mein jaana chaahtay ho.
Bas?
Kya bas itni si baat hai?
Yeh tumhari bari soch hai?
Nahin.
Aisa nahin hosakta, haina?
Tumhari lafzon ki salad mein main ne suna drug dealing ke baaray mein kuch.
Baat yeh hai ke Pfizer aur Eli kuch hazaaron hindson se tum se aagay hain
aur tumhari maut ki supaari usi aadhay sikkay se de saktay hain
jis se woh aik goli banaatay hain.
Tum billboards mein aana chaahtay ho?
Photoshop Download karlo.
Apna aik pyaara sa portfolio banaao.
Stores,
jitne sab qarzon mein hain,
mujhe yaqeen hai tou khushi khushi tumhein denge.
aur phir tum unke banks ke qabzay mein hogay.
Trains ka tou aur hee deewaliya nikla hua hai
aur NYPD ki tou baat hee mat karo.
Hattaakay jo aik cigarette tum jalaana chaahtay ho
...uss par Big Tobacco ka khud ka sood lagega.
Tou baat yeh hai,
ke yeh sheher aik bara sa, mota sa credit card bill hai,
aur tum usay ada karna chaahtay ho,
aur kis liye, kyunke tum aik aur mortgage mein doobay aadmi banna chaahtay ho?
Agar tumhare paas itni bewaqoofaana baaton ke baaray mein kuch aur hai
tou please mujhe batao.
Please kaho ke tum ne mera waqt zaaya nahin kiya...
jabke tum kuch raat wali classes mein bharti hosaktay thay
Brooklyn School of Real Estate ki aur mujhe iss sab se duur rakh sakte thay.
Yeh koi landlord honay ki baat nahin hai.
Yeh baat hai taaqat ki.
Taaqat bas aik kutti hai jis mein bohot paisa hai.
Aur jabke tum bohot baray kuttay ho,
tumhare paas paisa nahin hai.
Mere paas kaafi capital hai.
Tumhaare paas jo bhi hai woh kaafi nahin hai, iske liye tou bilkul nahin.
Aisa kuch nahin hai. Main bandobast kar sakta hoon.
Kitne chaahiye hongay?
Yeh poochhna hee zaahir karta hai ke tumhari soch kitni chhoti hai.
Har azeem paisay ke peechhe aik bohot azeem jurm hota hai.
Yeh hai corporate motto United States ka.
Tum oink-oink karna chaahtay ho baaqi capitalist suaron ke saath?
Baat kitne paisay ki nahin hai.
Baat hai paisay lootne ki.
Aur tum yeh mere liye kar saktay ho?
Mere khayaal se mere paas aik plan hai jis se tumhaari madad hosakti hai.
Lekin humara kuch bhi saath karnay ka pehla qadam usko jaane dena hoga.
Lekin tum ne yeh nahin kaha tha ke yeh waahid hai jo tumhare oopar hai mere paas?
Javi, Peanuts.
Kya main behra hoon, ya iss ne yeh nahin kaha tha?
Haan, main ne suna tha.
Haan, main ne bilkul suna tha.
Hey.
Tumhein apni yaadaasht sahih karni hogi, Nickelodeon.
Tou agar main ne apni waahid insurance policy jaane di,
tou phir main kaise yaqeen karunga ke yeh paisa mere paas aayega...
ya yeh bhi ke tumhara yeh plan wujood rakhta bhi hai?
Pata hai, socha jaaye tou woh tou tum par bharosa karti bhi nahin thi.
Yeh uske notes mein tha.
Yeh sach haina, Miss Krista?
Woh kya tha? Tum ne kaise likha tha?
"Mareez ne bohot deewaarein khari ki hui hain,"
"jiski wajah se sach bolna bohot mushkil hai."
Yeh tou sunnay mein acha nahin lagta, Mr Robot.
Agar yeh tum par bharosa nahin kar sakti, tou main kaise karlun?
Main tumhein dikhaata hoon.
Kya dikhaatay ho?
Mera plan.
The hack.
Woh aaj raat honay waala hai.
Tum mujhe woh karne dou, main itne paise churaaonga ke
tumhein samajh nahin aayega ke uske saath karo kya.
Woh aik behtar partner hoga kisi se bhi.
Tum ismein hissa kyun lena chaah rahe ho?
Mujhe paise ki koi parwaah nahin.
Mujhe bas unn se lena hai.
Aur tum yeh kaise karogay?
Main tumhein dikhaata hoon.
Mere laptop par hai.
Bank statements.
Account balances.
Poora plan.
Javi.
Jaao jaakar iska bag lekar aao.
Pata hai, tumhein Mr Robot ki zaroorat nahin.
Woh bohot bhonkta hai...
lekin woh kaatta nahin hai iss ab tamaashay mein, jo tum ne khara kiya hai, haina?
Dekha, iss hee wajah se tum mere larkay ho.
Main uss se zyaada tum se darta hoon.
Tumhein mujhe kuch dikhaana hai...
tou aao show shuru karein.
Act Three
Yo, Peanuts.
Yeh dekho.
Oh, mere Khuda.
Yeh sifar tou dekho kitne hain.
Main tou inko gin bhi nahin sakta.
Oh, haan, yeh stadium money hai yaar.
Yeh stadium money kya hoti hai?
Yo.
Yo, Javi, aakar dekho.
Oh, laanat.
Yo, tum sahih keh rahe ho, yeh stadium money hai, yaar.
Oh, yeh kya...?
Yeh sifar tou dekho.
Holy shit.
Tumhare andar itni himmat nahin.
Goliyaan tou mere paas hain, kutti.
Tumhein waqayi lagta hai main ne Javi se tumhara bag nahin check karwaya hoga...
usi lamhay jab hum ne tumhein uthaaya tha?
Shayad main tumhaare baaray mein ghalat tha.
Puraana Elliot kabhi woh bandooq na uthaata,
chalaana tou duur ki baat hai.
Main sochna pasand karunga
ke tumhare andar yeh ghussa laane keliye main zimmedaar hoon.
Mujhe fakhar hota hai
lekin main dekh sakta hoon ke abhi bhi humein kaafi kaam karna hai.
Yeh iss ne nahin kiya. Main ne kiya. Yeh meri ghalti thi.
Tumhein iss par ghussa nikaalne ki zaroorat nahin hai.
Tum par nikaalun ya iss par, kya faraq parta hai?
Aik hee bhaijay mein goli lagegi.
Main ne ghalti kardi, iska yeh matlab nahin ke tum itne saare sifar ko jaane dou.
Woh abhi bhi sach hai.
Nah, yaar.
Kuch bhi sach nahin hai, tab tak nahin jab tak hum bharosa na kar sakein.
Hum kuch hal nikaal saktay hain. Tum bas bandooq neeche rakhdo.
Itne pyaase banna band karo yaar.
Main waise bhi tum se baat karne ki koshish nahin kar raha.
Tum kahan jaa rahe ho?
Chalo pyaari.
Chalo chalein.
Ruko.
Tum saare paise aisay hee zaaya kardena chaahtay ho?
Main ne hee fuzool mein mujh par goli chalaanay ki koshish nahin ki.
Fuzool mein? Tum bhi yehi kartay.
Ghalat, kyunke
main yaqeeni banata ke tumhein maarun, jaise main usay maarne waala hoon.
Hey, tum ne usay nuqsaan pohonchaaya tou agla mujhe maar dena.
Tumhare paas se sab kuch gaya samjho.
Yehi tou mushkil si lagti hai abhi.
Tou ab kya karein?
Kya karein?
Hum uss plan par waapis chaltay hain jo main ne garbar karne se pehle bataya tha.
Woh tou kal ki khabar hai.
-Ab tou ho chuka. -Ruko! Ruko, ruko!
Paise churaane ke baad...
...main tumhaara partner ban jaaunga, theek hai?
Main tumhara partner ban jaaunga. Main woh karunga jo tum chaahogay.
Qareeb ho, lekin abhi bhi pohonche nahin kyunke main
jaanta hoon ke main tum par bharosa nahin kar sakta.
Ruko, ruko, ruko!
Kuch tou hoga jo hum kar saktay hongay?
Mujhe batao mujhe isay kyun nahin maarna chaahiye.
Kyunke yeh aik achi insaan hai.
Nahin, mujhe batao main kyun isay goli na maarun.
Yeh iss qaabil nahin hai!
Tafseel, kameenay!
Mujhe batao mujhe isay kyun goli nahin maarni chaahiye!
Kyunke mujhe iski zaroorat hai!
Yeh meri madad karti hai.
Ab main samjha.
Yeh tumhaari shaman hai.
Iska kya matlab hai?
Iska matlab hai ab hum mazeed qareeb aagaye hain.
Dekha, main yeh ghalat tareeqay se kar raha tha.
Mujhe laga tum mujhe woh jawaab dogay jiski main talaash mein tha.
Lekin shayad main ghalat insaan tha
sawaal karne keliye.
Act Four
Baitho, bruh.
Yeh kya hai?
Hum aik chota sa therapy session kareinge.
Waqt aagaa hai ke tum dekhlo ke humari qismat mein partner banna hai.
Tum tayyaar ho?
Main ne tum se baithne ko nahin kaha tha?
Hum pata lagaayeinge ke tumhare dimaagh mein kya chal raha hai.
Haina, jaan?
Tum kya chaahtay ho main kya karun?
Main chaahta hoon ke tum ne jahan par chhora sa wahan se shuru karo.
Tum mujhe kyun aise dekh rahe ho?
Tum yeh roz nahin karti?
-Haan, lekin... -Main koi lekin nahin sunna chaahta.
Main bas iss therapy session ko kaamyaab hotay hue dekhna chaahta hoon.
Tum beemaar saalay, kuttay.
Iss sab ka kya maqsad hai?
Tum hum sab ko waise hee maar daalogay.
Koi baat nahin, Krista.
Chalo wohi kartay hain jo yeh chaahta hai.
Elliot, yeh bas aik aur tareeqa dhoondne ki
koshish kar raha hai tumhein takleef dene ki.
Isay bas aik show chaahiye.
-Chalo isay show dikhayein. -Sahih kaha.
Main yahan baitha hoonga...
...apna popcorn khaatay hue.
Tum jo maang rahe ho woh naamumkin hai.
Tumhein iss sab se kuch haasil nahin hoga.
Yeh sirf aik munaasib maahol mein kaam karta hai.
Akele.
Sirf yeh aur main.
Peanuts, Javi, chaltay bano.
Kya?
Nah, yaar.
Ab main jaanna chaahta hoon kya hoga.
Haan, dawg, mujhe bhi tajassus hai ke tum kya karne ki koshish kar rahe ho.
Main ne kaha chaltay bano!
Kachray ke dabbay,
ko sab kuch kharaab karna tha.
Itne hee akele ho saktay ho.
Mera yeh matlab nahin tha aur tum jaantay ho.
Tum ne mere sar par bandooq rakhi hui hai
Tum mujh se zabardast kar rahe ho ke main apne aik...
Acha, acha, araam se.
Krista.
Meri taraf dekho.
Mujh se kuch sawaal poochho.
Asaan hai. Tumhein pata hai yeh kaise karna
hai, waise hee jaise hum hamesha kartay hain.
Chalo, Krista.
Sab sahih hai. Samjho ke yeh yahan hai hee nahin.
Apne larkay ki baat suno.
Chalo, tum yeh kar sakti ho.
Meri taraf dekho.
Chalo meri maa ke baaray mein baat kartay hain.
Unka abhi inteqaal hua hai.
Hum uss baaray mein kyun na baat karein?
Tum theek ho?
Main theek hoon.
Pata hai hum zyaada baat nahin kartay thay na tou mujhe zyada afsos nahin hua.
Lekin mere khayal se Darlene par bohot asar para hai.
Chalo, aagay baat karo.
Kuch tou aur hoga jo tum mujh se poochhna chaahogi.
Ab jabke tumhare paas kuch waqt tha uske baaray mein sochne keliye...
...tum unki maut ke baaray mein kaisa mehsoos kar rahe ho?
Main ne uske baaray mein zyaada nahin socha.
Kya yeh aik buri cheez hai?
Khair, wahan kaafi dard tha.
-Unhonne tumhein takleef di. -Haan, haan!
Main woh sab jaanta hoon.
Woh sab puraani baatein hain.
Wahan koi khazaana nahin.
Mujhe woh 24-karat chaahiye.
Mujhe nahin pata woh kaise karun jo tum chaahtay ho.
Tum ne kaha tha Elliot ka aik raaz hai...
...aur usay main sirf tab khol sakta hoon jab mujhe pata chale ke Mr Robot kyun hai.
Yeh kis baaray mein baat kar raha hai?
Iss ne humein qurbaan kardiya woh yeh bolraha hai.
Maaf karna. Mujhe isay kuch tou batana tha.
Mujhe nahin pata tha aur kya kahun.
Tum ne isay kya bataaya?
Dekho, humaare paas waqt nahin hai.
Humein baahir nikalne ke baaray mein kuch sochna hoga
aur jaldi, jabke iskay larkay yahan nahin hain.
Tumhein pata hai yeh kya baat kar rahi hai?
Uss se kya faraq parta hai? Tum ne suna main ne kya kaha?
-Humein yahan se nikalna hoga. -Yeh lo.
Chalo main shuru karne mein madad karta hoon.
Woh mere zaati charts hain.
"Elliot's ka Mr Robot ke saath rujhaan kehta hai ke uska aik qareebi..."
-"...rishta hai uss se..." -Yeh mat karo.
Oh, tum naraaz ho. Mujhe maaf kardo.
Shayad mujhe ruk jaana chaahiye.
Kyun, Elliot?
Pakka tum nahin jaanna chaahtay ke uss ne yahan kya likha hai?
Yeh tumhare saath khel raha hai. Yeh tumhare
dimagh ke saath khelne ki koshish kar raha hai
Woh nahin chaahti ke main yeh sunoon.
Kyun?
Kya faraq parta hai?
Humein yahan se nikalne ke baaray mein sochna hoga.
Tum bhi nahin chaahtay ke main yeh sunoon.
Parhtay raho.
Nahin, yeh mat karo.
Elliot, yeh karna theek nahin hai.
Main ne kaha parhtay raho.
Oh, mujhe yeh acha laga.
"Mr Robot ke saath ajeeb sa rishta..."
"...humein iss haalat ki jarr tak pohonchne se rokta hai."
Iska kya matlab hai?
Larkay ke sawaal ka jawaab dou.
Mujhe batao iska kya matlab hai.
Elliot, yeh sab aise nahin kaam karta.
Yeh sahih keh rahi hai. Isay rokna hoga.
"Bachpan ka sadma, khirki walay haadsay ka poochna hai."
Iss khirki mein itna ehem kya hai waise?
Tum baat nahin karogi.
Koi baat nahin. Main dhoond leta hoon.
-Dekhte hain, khirki... -Ruk jaao.
Bas ruk jaao! Yeh bas mere notes hain.
Tumhein yeh sab iss tarah se nahin sunna chaahiye.
Mujhe koi farak nahin parta ke mujhe kya sunna chaahiye.
Tum kya chhupa rahi ho?
Kya yeh Mr Robot ke baaray mein hai?
Nahin, Mr Robot nahin.
Darlene?
Nahin.
Phir kaun?
Kuch mat kaho.
Iska khirki se kya taaluq hai?
Wahan mere baap ke ilaawa aur koi nahin tha.
Kya yeh mere baap ke baaray mein hai?
Uske baaray mein kya?
Please mujhe yeh karne par majboor mat karo.
-Uske baaray mein kya? -Mujhe yeh karne par majboor mat karo.
-Krista, nahin. -Chup hojaao.
Krista.
Khud ko rokne ka koi faaida nahin.
Mujhe batao kya chal raha hai.
Jis din unhon ne tumhein khirki se dhakka diya tha...
Mere dad ne mujhe dhakka nahin diya tha. Main ne chhalaang maari thi.
Darlene ne mujhe bataya. Mujhe ghalat yaad tha.
-Dekha, isay nahin pata yeh kya... -Main ne kaha chup hojaao!
-Bolti raho. -Chalo samjhein, bruh.
Aisa kyun hai ke tumhein lagta hai ke tumhein woh haadsa sahih se yaad nahin?
Dhiyaan dou.
Miss Krista tum se sawaal kar rahi hain.
Mujhe nahin pata kyun.
Tumhein pata hai?
-Jawaab dou. -Mujhe nahin pata.
Lekin main...
main tum se uss din ke baaray mein poochh sakti hoon tumhein yaad karaane keliye.
Jaise ke kya?
Tum uss din apne kamray mein kya kar rahe thay?
Darlene aur main aik snowman bana rahe thay.
Hum oopar gaye mera camera dhoondne keliye.
Aur kya tumhein camera mila?
Darlene ne mujhe bataya ke humein nahin mila.
Aur Darlene ne kya kaha?
Uss ne kaha ke humein dad ke aanay ki awaaz aayi
aur main ne uss se closet mein chhupne ko kaha.
Phir kya hua?
Woh andar aaye aur main ne apna baseball bat uthaaya.
Aur phir?
Main woh ghumaane laga aur cheekhne laga aur apne kamray mein sab kuch torrne laga
aur phir main khirki se kood gaya.
Kya tumhein asal mein yeh sab yaad hai ya Darlene ne tum se yeh sab kaha?
Darlene.
Kya yeh uss se milta julta hai jab zindagi mein tum kabhi kuch bhoolay ho?
Nahin, sirf tab jab Mr Robot mujh par haawi hojaatay hain.
Tumhein lagta hai ke
...Mr Robot hee wajah hain ke tumhein yaad nahin rehta?
Yeh kya baat kar rahi hai?
Tum tab nahin thay jab main chhota tha.
Haina?
Yeh ehem nahin hai.
Ehem yeh hai ke main ab yahan hoon.
Mujh se jhoot bolna band karo. Tum yahan kab se ho?
Tumhein dikh nahin raha kya horaha hai?
Uss ne pehle bhi humein duur kiya tha. Aur ab bhi yeh yehi kar rahi hai.
Sawaal ka jawaab dou!
Kab se?
Tum kab se mere dimaagh ke saath khel rahe ho?
Tum kya chaahtay ho main kya kahun?
Main tab se hoon jab se meri zaroorat thi.
Main kisi wajah se hoon.
Hamesha se. Hamesha se mera kaam tha iski hifaazat karna.
Tum jaanti ho yeh koi tareeqa nahin hai. Yeh khatarnaak hai.
Tum iske saath yeh nahin kar sakti.
Please iske saath yeh mat karo.
Yeh usko nahin jaanna chaahiye.
Kya?
Elliot, kya tum maantay ho jab Mr Robot kehtay
hain ke woh tumhaari hifaazat keliye hain?
Haan.
Tou agar yeh mumkin hai
ke woh Mr Robot hosaktay thay uss din...
tou tumhein pata hai uss ne woh bat kyun uthaaya hoga...
aur khirki se kyun kooda hoga?
Hum yeh sab tafseelein dobaara kyun bata rahe hain?
Mudday par aao!
Bas yehi, bruh. Woh zheher dhoondo.
Tumhein lagta hai ke Mr Robot tumhaari hifaazat
kar rahe thay kisi cheez se, uss waqt?
Jaise ke kya?
Tum ne kaha tum ne yeh tab kiya jab tumhara baap kamray mein aaya.
Elliot, meri taraf dekho.
Tumhein kyun lagta hai tumhara aisa rawaiyya tha
jab tumhara baap kamray mein aaya?
Mujhe nahin pata.
Mujhe nahin...
Mujhe nahin yaad.
Elliot.
Shayad...
main dara hua tha.
Tumhein kis baat ka dar tha?
Krista.
Tum ne yeh kiya
tou woh tabah hojaayega.
Elliot, tumhein kis baat ka dar tha?
Yeh tumhein bata chuka hai je isay nahin...
Yaad.
Iska baap.
Yehi haina? Tum apne baap se daray hue thay.
Nahin.
Main unn se kyun dara hua hoonga?
Woh mere dost thay.
Main ab tumhari hifaazat nahin kar sakta.
Main apne baap se kyun dara hua hoonga?
Kya tumhein koi waqt yaad hai
jab tumhare baap ne tumhein takleef pohonchaayi ho?
Takleef pohonchaayi mujhe?
Nahin, woh mujhe kabhi takleef nahin pohonchaayeinge.
Main ne tumhein bataya.
Woh...
Woh mere dost thay.
Woh mere waahid dost thay.
Tou phir tumhein uss din kis baat se dar laga?
Nahin laga.
Tum ne mujh se kaha ke tum daray hue thay.
Main...
Kya main ne yeh kaha?
Main uljha hua hoon.
Tum aur tumhari behen kamray mein thay.
Tum ne apne baap ko aatay hue suna.
Nahin.
Tumhein lagta hai yeh mumkin hai ke tum ne Darlene ko closet
mein chhupne ka isliye kaha taakay woh mehfooz rahay?
Nahin.
Tumhare dad kamray mein aaye.
Nahin.
Tum ne khud ko bachaanay keliye bat uthaaya.
Nahin, nahin, nahin, nahin.
Nahin.
Tum unn par cheekhay ke duur hatein.
Phir tum ne bat ghumaaya unke oopar.
Nahin.
Aur tumhein jo raasta dikha uss se faraar hogaye.
Tum apne baap se kyun dar rahe thay?
Kya tumhein dar tha ke woh tum se kuch karne ko kaheinge
jo tum nahin karna chaahogay?
Haan.
Kya tumhein yaad hai woh tum se kya karne ko kehtay thay?
Haan, mujhe yaad hai.
Elliot.
Kya tumhara baap tumhare saath zyaadti karta tha?
Haan.
Act Five
Elliot, mujhe bohot afsos hai ke tumhare saath yeh hua.
Elliot, meri baat suno dost.
Main jaanta hoon ke aisa lag raha hoga ke tum abhi akele ho
lekin aisa nahin hai.
Main iss dard ko jaanta hoon.
Tumhara dard.
Jaisa tum mehsoos kar rahe ho waise mehsoos karna theek hai
aur agar tum mujhe sun saktay ho
tou main tumhein batana chaahta hoon ke ab tumhein darne ki koi zaroorat nahin.
Mujhe...
Mujhe haath mat lagao.
-Mere bhai... -Ruk jaao.
Please ruk jaao.
Tum jaantay ho ke tum isko nahin rok saktay.
Mujhe nahin pata main iske saath kaise jiyoonga.
Main iske saath jeena nahin chaahta.
-Aur koi raasta nahin hai tumhare paas! -Haan!
Haan hai.
Hai.
Hoga zaroor.
Kyunke main yeh nahin kar sakta. Nahin kar sakta.
Main jaanta hoon abhi takleef horahi hai lekin tum yeh saara zeher saaf kar rahe ho.
Jald hee tumhara apna aap saamne aajayega.
Mera asal chehra?
Mujhe nahin pata woh kaun hai.
Mujhe nahin pata woh kaun hai!
Woh isliye kyunke tum abhi bhi apne andar ghussa aur udaasi liye baithay ho.
Main kya karun?
Yeh, yeh karo tum.
Tum sab baahir nikaalo.
Amen.
Aik baar sab nikal jaaye phir tum aakhir kaar apna asal chehra dekh saktay ho.
Yeh maut nahin hai.
Elliot, tum ne phir se janam liya hai.
Kyun?
Kyun...? Kyun...? Kyun...? Woh kyun aisa...?
Koi kyun nahin hai.
Tumhaare haath mein kuch nahin tha.
Main jaanta hoon aagay barhna mushkil hai...
jab aapke oopar iska bojh ho lekin tum kar saktay ho.
Kaise?
Tum akele iss se mat nimto.
Main tumhare saath hoon, bruh.
Tum.
Tum ne yeh kiya.
Tum ne yeh mere saath kiya.
Main ne yeh tumhaare liye kiya.
Nahin.
Nahin, main nahin maanta!
Main ne yeh kiya kyunke main yeh zakham tumhare chehray par dekh sakta tha.
Jab se main tum se mila tha main bas tumhein roshni dikhaana chaahta tha.
Yeh bakwaas hai!
Koi bakwaas nahin, bruh.
Abhi sirf yeh hua hai ke tum ne aakhir kaar sach ka saamna kar liya hai.
Jis se tum apni poori zindagi nazrein churaatay rahe.
Aur ab jabke tumhein sach pata hai...
tum uska istemaal kar saktay ho.
Main jaanta hoon kyunke main kar chuka hoon.
Main iss se guzar chuka hoon.
Meri ma...
Woh mujhe apne doston ke hawaale karti thi jab woh nashay mein dhud honay jaati thi
aur bas samajh lo ke unke dost...
Unhon ne mujh se bohot kuch le liya.
Tumhare dad, unhon ne bhi tum se bohot kuch le liya...
lekin unhon ne sab nahin liya.
Dekho, abhi jis cheez se tum guzray ho?
Zyadatar log iss tarah ki takleef ko nahin samajhtay.
Kabhi nahi samjheinge.
Aur agar samajh liya tou woh unko khatam kar dega.
Lekin jo log isko kuraidtay hain...
woh jo bachtay rehte hain...
woh hain jinko aap hara nahin saktay.
Woh hain jinhein koi nahin hara sakta.
Kyunke aik baar aap uss toofaan se guzar gaye, jis se tum guzray ho...
aap khud aandhi ban jaatay ho.
Suna tum ne?
Tum
toofaan ho.
Aur baaqi poori duniya ko bach kar bhaagna hai tum se.
Tumhaari taaqat khoobsurat hai.
Elliot...
woh khaas hai.
Tumhein yaqeen nahin hai?
Mujhe nahin pata.
Kya tum yaqeen karna chaahtay ho?
Main bas...
Main ab akele nahin rehna chaahta.
Hey.
Tum akele nahin ho.
Main ab tumhein dekhta hoon.